अजमेर-उदयपुर के बीच होगा डबल लाइन का सर्वे
पहली बार पेश हुए संयुक्त बजट में है प्रस्ताव
भास्करसंवाददाता | भीलवाड़ा
पहलीबार पेश संयुक्त आम बजट में प्रस्तावित अजमेर से उदयपुर के बीच डबल लाइन बिछाने का सर्वे नए वित्तीय वर्ष में शुरू होगा। अजमेर रेल मंडल ने इसकी तैयारियां शुरू कर दी हैं। यदि डबल लाइन डाल दी जाती है तो अजमेर-उदयपुर के बीच रेलवे सफर का काफी समय कम हो जाएगा।
अजमेर मंडल में उदयपुर और अजमेर मुख्य स्टेशन हैं। इन दोनों के बीच ब्रॉडगेज की सिंगल लाइन है। इन स्टेशनों से आने वाली ट्रेनों से रोजाना करीब 15 हजार यात्री सफर करते हैं या अजमेर से गुजरते हैं। जयपुर-उदयपुर इंटरसिटी इस रूट की मुख्य एवं सबसे पसंदीदा ट्रेन है। सूत्रों के मुताबिक नए वित्तीय वर्ष से सर्वे शुरू कर दिया जाएगा। सर्वे रिपोर्ट के आधार पर रेलवे मुख्यालय निर्णय करेगा। अजमेर मंडल का प्रयास रहेगा कि इस लाइन का सर्वे दिसंबर तक हो जाए ताकि अगले वित्तीय वर्ष 2017-20 18 के बजट में इस लाइन को स्वीकृति मिलना संभव हो सके। ट्रैक के दोहरीकरण का खर्च प्रति किलोमीटर दो करोड़ रुपए तक आता है।
^अजमेर-उदयपुर के बीच ट्रैक के दोहरीकरण कार्य का सर्वे बजट में सेंक्शन हुआ है। नए वित्त वर्ष से सर्वे प्रारंभ किया जाएगा। यह लाइन डबल हो जाने से ट्रेनों की रफ्तार बढ़ने के साथ-साथ यात्रियों को भी सुविधा मिलेगी। पुनीतचावला, डीआरएम, अजमेर
bho_Deva hin_Deva bho_Deva hin_Deva hin_Deva hin_Deva